**המהומות בעכו** היו רצף אירועים אלימים שאירעו בעכו על ידי ערביי העיר והסביבה במאי 2021 כחלק מהמהומות בישראל ברמדאן 2021. המהומות פרצו ב-11 במאי לאחר שמאות ערבים ישראלים, תושבי העיר והסביבה, פתחו במחאות אלימות מתוכננות נגד אזרחים יהודים ושוטרים. יום קודם אירועי האלימות הגדולים היה אירוע תקיפה בבית ספר יהודי בעיר על ידי ערבים ואירוע הצדעה לרגל יום ירושלים. במהלך המהומות ערבים יידו אבנים וזיקוקים לעבר כוחות משטרה, בוצע ירי בנשק חם לעבר שוטרים, הוצתו ונבזזו למעלה מ-60 עסקים וחנויות בעתיקה של יהודים על ידי תושבי המקום, בעיר ובשוק, וכן שתי תחנות משטרה הועלו באש, כלי רכב הוצתו ורכוש של יהודים נבזזו, נזק נגרם לתחנת הרכבת בעיר אשר הושבתה למחרת. בנוסף הוצתו מספר בתי מלון בהם מלון האפנדי, עכותיקה והאבירים. בעקבות האירועים מספר בני אדם נפצעו במצבי פציעות שונות בהם אל"ם אבי הר-אבן שנפצע במצב אנוש וכעבור שלושה שבועות נפטר מפצעיו. ידועים לפחות ארבעה ניסיונות לינץ' שבוצעו נגד יהודים על ידי ערבים, אחד במצב קל, אחד במצב בינוני, אחד במצב קשה ואחד אנוש.

בעקבות המתיחות הותר לחיילים שהגיעו לעכו לנוע בלבוש אזרחי. נכון ל-9 ביוני 2021 המשטרה עצרה 184 ערבים אשר לקחו חלק במהומות, חלק מכתבי האישום שהוגשו כללו מניעים גזעניים ושנאת יהודים. בניגוד לטענה כי מדובר בפורעים בעלי עבר פלילי, מתוך שמונים ערבים במחוז הצפון נגדם הוגש כתב אישום, נכון ל-13 באוגוסט 2021, לשישה בלבד היה עבר פלילי.

ביקורת הופנתה נגד המשטרה ומכבי האש שלא מנעו את ההצתות והביזה של העסקים והרכוש היהודיים. כוחות ההצלה קיבלו לכאורה הנחיה שאין להיכנס לעתיקה אלא אם יש "סכנת חיים ממשית", בהקשר לכך תושבים יהודים ובעלי עסקים טענו כי הם נאלצו להתמודד בעצמם אל מול ההמון הערבי וכוחות המשטרה סירבו להגיע.

היו אלו המהומות השלישיות בעיר, והראשונות בעשור זה, אחרי אירועי אוקטובר 2000 והאחרונה בשנת 2008 הידועה בשם "המהומות בעכו" או "מהומות יום כיפור". המהומות בעכו בשנת 2008 היו גדולות גם הן בהיקפן ונמשכו מספר שבועות, וזכו לעידוד מארגוני טרור שיעים וסונים בהם חזבאללה, הג'יאהד האיסלאמי ואף מהמשטר הסורי, ובניגוד למהומות בשנת 2021 לא היו בהם אבדות בנפש, זאת ככל הנראה הודות לכוחות השיטור הגדולים שפקדו את העיר. החל מאותה שנה נרשמה מתיחות רבה בשנים שלאחר מכן וכוחות שיטור הגיעו לתגבר את העיר בימי כיפור.

רקע
---

חודש הרמדאן של שנת 2021 לווה במתיחות רבה, גדולה יותר מבשנים קודמות. מרבית המתיחות הורגשה בירושלים אבל אירועי אלימות של ערבים ישראלים ופלסטינים התרחשו במספר מוקדים ברחבי ישראל. הגורמים שהובילו לאירועים היו המתיחות הקבועה המלווה את חודש הרמדאן, החלטות בתי-משפט ובהם בית המשפט העליון על פינוי תושבים ערבים בשכונת שייח ג'ראח בירושלים, פעילות מוגברת של פוליטיקאים ופעילים מהימין הקיצוני בבירה ואירועי יום ירושלים שחל בשנה זו בסוף חודש הרמדאן. קדם לפעולות אלו גל אירועי תקיפה על ידי ערבים ישראלים כנגד יהודים, שכונה גל ה'טיקטוק', לאחר שערבים העלו תיעודים של התקיפות לרשתות החברתיות. בנוסף פעלו ארגונים שונים להתסיס את השטח, ברשתות החברתיות הופצו סרטונים, הודעות ופוסטים שסייעו להתארגנות לפעולות ולליבוי המתח בין יהודים לערבים. במסגרת המהומות, אירעו התפרעויות בשער שכם, שכונת שיח ג'ראח, והתפרעויות קשות בהר הבית שהגיעו לשיא של מתיחות ביום ירושלים, כששוטרים פרצו למסגד אל-אקצא וירו רימוני הלם בתוך המסגד ומתפללים יידו אבנים והחלו לירות זיקוקים על כוחות המשטרה. בתגובה הודיע החמאס שבשעה 18:00 יירה טילים לירושלים וערים אחרות, וכך היה. פעולה זו הובילה לפתיחת מבצע שומר החומות. המבצע הצבאי ומעורבות חמאס הובילו להחרפת המהומות האלימות ברחבי ישראל, בין השאר בעיר לוד.

השתלשלות האירועים
-----------------

### 11 במאי

ב-11 במאי התארגנו מחאות של ערבים, בהודעה שפורסמה לכאורה על ידי אגף הביטחון מועצת משגב והופצה ברשתות החברתיות ובתוכנת המסרים 'וואטסאפ' נראית רשימה של עשרות הפגנות מתוכננות בעשרות יישובים, רובם המוחלט ערביים וצמתים מרכזיים בין יישובים אשר חלקם יהודים. ביישובים ערביים בצפון הוגשו כתבי אישום נגד תושבים בגין מעשי טרור ולקיחת חלק בלינצ'ים בסמוך לכפרים. הודות לתושייתם של מספר תושבים ערבים בכפר כנא נמנע לינץ' קשה יותר על יהודי.

גם הוועדה העממית בעכו קראה להגיע להפגנה בעיר תחת הכותרת "ירושלים קוראת לך" בה נכתב: "אנחנו מזמינים אתכם להפגנה המונית בעכו לתמיכה באנשינו בירושלים, אנחנו לא שותקים וסולחים על מה שקורה בירושלים ובגדה המערבית על הפרות והתקפות אכזריות על אחינו ואחיותינו ועל קדושותינו, הנכבה הייתה ועודנה ממשיכה".

בתוך כך, בצפון עכו ברחוב ויצמן (בסמוך לעיר העתיקה) מאות ערבים תושבי העיר והסביבה פתחו במחאות הזדהות עם אירועי הימים האחרונים, חלק מהמפגינים בעלי חזות חיצונית פלסטינית נשאו שלטי הזדהות עם תושבי שכונת שייח' ג'ראח ומסגד אל אקצ'ה. המחאות גלשו במהרה למחאות אלימות תוך כדי שהמפגינים קוראים קריאות מסיתות "בדם ואש נפדה את אל אקצ'ה" ו"איד'בח אל יהוד", מיידים אבנים וזיקוקים לעבר אזרחים יהודים ושוטרים ומשחיתים רכוש אזרחי וציבורי. במהלך הערב עצרה המשטרה לפחות מספר חשודים בחשד ליידוי אבנים. בהפגנה בעכו השתתפו חברי מועצת העיר מהמפלגות הערביות, ח"כ לשעבר והשייח עבאס זכור ובהובלת חה"כ עאידה תומא סלימאן ממפלגת חד"ש. סלימאן טענה שהיא וערבי עכו חילצו את אל"ם אבי הר-אבן מבית המלון הבוער, מה שהתברר בהמשך כלא נכון עובדתית.

במהלך הערב הוצתו שתי תחנות משטרה בעיר העתיקה, תחנת משטרה שבנמל וזו שבכניסה למתחם אולמות האבירים. נכון לסוף אוגוסט 2021 הן לא חזרו לפעילות עדיין. סביב מלון האפנדי התקבצו עשרות ערבים אשר כיתרו את המקום ואיימו על הדיירים היהודים, במהלך האלימות הוצת בית המלון. בבית המלון שהה אבי הר-אבן שנפצע אנושות מהשריפה ושאיפת העשן, ולאחר מספר שבועות נפטר מהכוויות החמורות בגופו וקריסת ריאותיו. בנוסף לאבי הר-אבן נפצעו קל עוד מספר בני אדם.

הדיירים באכסניית האבירים שהוצתה גם היא פונו על ידי המשטרה והכניסה לעיר העתיקה נסגרה.

בנוסף לתחנת המשטרה, הוצתו כבר באותו ערב מספר רב של עסקים של יהודים, בהם מסעדת אורי בורי של השף אורי ירמיאס.

בסרטונים מהרשתות החברתיות נראים ערבים בעיר העתיקה צוהלים בזמן השריפה באכסניית האבירים. בתיעוד אחר שעלה נראה ערבי מתגרה בשוטר מג"ב ושואל אותו מה הוא חושב על השוטר שהם דרסו.

כשבועיים לאחר פרוץ המהומות נודע כי ערבים הציתו שש סירות ויאכטות של יהודים שעגנו בנמל ועל מנת למנוע שריפה של רכוש ערבי הם העבירו את הספינות רחוק מהנמל, שם הציתו אותם. עם זאת, היאכטות והסירות של היהודים בעיקר נבזזו בשל הקושי להעביר אותם מחוץ לנמל.

### 12 במאי

ב-12 במאי האלימות החריפה והגיעה לנקודת שיא נוספת, החל מהבוקר ועד הערב כבר עשרות עסקים וחנויות של יהודים הוצתו, ידועים לפחות ארבעה ניסיונות לינץ' שבוצעו נגד יהודים. בשעות הצהריים כתב השייח' של עכו מוחמד סאלם בקבוצת הפייסבוק של העיר 'הבמה הפתוחה בעכו': "אפשר אחרת, כולנו ביחד חייבים כל אחד מהמקום שבו הוא נמצא להשפיע להחזרת השקט השלווה השלום והביטחון לכול אזרחי המדינה. די לאלימות". הודעה זו גררה ביקורת[דרוש מקור: המקור הקיים אינו ממוקד מספיק] בעקבות אי התייחסות לאירועים אמש ואי פרסום גינוי לאלימות הערבית.

בצהריים ביקר ראש הממשלה בנימין נתניהו יחד עם שר הפנים אמיר אוחנה והורה לתגבר שתי פלוגות של מג"ב בעיר.

בערב, הוועדה העממית של העיר פרסמה הודעה לקריאה לסדר. ההודעה הופצה בעברית וערבית בנוסחים שאינם זהים. כך נכתב בהודעה בערבית:

> 
> "אנשים מכובדי ארצנו,
> 
> 
> אתמול עירנו עכו הייתה עדה להפגנות נגד התוקפנות האכזרית והפלילית שמנהלת ממשלת ישראל נגד עמנו בעזה והמתפללים במסגד אל אקצה המבורך, והניסיונות לייהד את שכונת שייח ג'ראח בירושלים. אין ספק שהפגנה היא זכות בסיסית, ולעמוד לצד עמנו זו חובה פטריוטית ומוסרית ממדרגה ראשונה. למרבה הצער, היו כמה ניסיונות והתקפות של חלק מהמפגינים על רכוש ציבורי ופרטי שאנו דוחים כליל ואיננו מקבלים אשר פוגעים במאבקנו, משום שבראש ובראשונה אנו הבעלים של מטרה צודקת וכנה ויש לנו את מה שאנו אומרים בשליחות נעלה בראש מורם מבלי להיגרר לפעולות המהוות עילה לדיכוי והסתה גזעית.
> 
> 
> מצד שני, אנו מגנים בתוקף את ניסיון התקשורת הישראלית לדמוניזציה לעמנו בעכו. האמת היא שחלק גדול מאנשי עכו היו בכיכר עם פרוץ האירועים, והם סייעו בהרחקת קבוצות מבקרים ואזרחים יהודים מהמקומות בהם התרחשו מהומות, והם עשו את כל הדרוש כדי לשמור על ביטחונם.
> 
> 
> אנו קוראים גם למשטרה ולרשויות לקחת את תפקידן בהרתעת כנופיות הימין הפורצות בעכו, וההסתה הבוטה נגד אזרחים ערבים, לרסן את הביטויים הללו ולעצור את מדיניות הסטנדרטים הכפולים.
> 
> 
> זה הזמן להתאחד מול הכובש והמדכא ולהגיד את המילה הפוליטית שלנו באחריות גבוהה ובצורה תרבותית ושלווה, משום שאיש אינו יכול לשדוד את זהותנו, ולכן אנו קוראים לכולם, כוחות לאומיים ומפלגות פוליטיות בעיר לקידום פעולה משותפת להתמודד עם אירוע זה באומץ ובאחריות.
> 
> 
> הוועדה העממית בעכו".
> 
> 
> 
> — הועד העממי בעכו
> 

בהודעה בעברית הושמט המשפט "זה הזמן להתאחד מול הכובש והמדכא" והוחלף במשפט "זה הזמן לשאת באחריות ולכבד אחד את השני" וכן בהודעה בערבית לא הוזכר המשפט "שמירה על חיים משותפים". ההודעה עוררה תגובות זועמות בחלק מהציבור היהודי שראו בה כהודעה שעלולה לעודד אלימות נוספת ושמטפחת את הזהות הפלסטינית והאלימות של החברה הערבית ("איש אינו יכול לשדוד את זהותנו"), אחרים זעמו על ההשמטות וההבדלים בין ההודעות בשפה העברית והערבית וכן עלו טענות שההודעה שקרית כמו הטענה שערביי עכו ניסו לעצור את האירועים.

כתגובה לפעולות האלימות בעיר שבוצעו על ידי ערבים והאירועים במדינה בכלל, במהלך הצהריים החלו להתארגן לקראת הפגנה של יהודים בבית העם, שם התרכזו לפחות עשרות יהודים אשר שרו שירים כגון "עם ישראל חי" קראו קריאות "שמע ישראל" ופתחו בריקודים תוך ליווי משטרתי. ההפגנה המשיכה בשכונות שיכוני המזרח עד לכיכר שטראוס המעורב. עשרות מתושבי העיר נשאו דגלי ישראל, חלקם קראו קריאות גזעניות ומסיתות כמו "מוות לערבים". בהמשך תועדו חלק מהיהודים מתעמתים עם כוחות המשטרה וחלק מהם ככל הנראה יידו אבנים לעברם.

על פי דיווח בגל"צ השר אוחנה שקל להכריז על העיר עכו מצב חירום.

ככל הנראה במהלך הערב התארגנו קבוצות ערביות ופעולות יחידות של ערבים לפגיע ברכוש ואזרחים יהודים, חלקם התקבצו בשכונות מעורבות עם רוב ערבי כגון שכונת 'וולפסון' והאחר בעיר העתיקה. באותם פעולות הוצתו עסקים נוספים של יהודים בעיר העתיקה שלא הוצתו עוד יום קודם לכן. יצוין כי הפעולות לא בוצעו על ידי עבריינים או כנופיות ידועות למשטרה, מתוך שמונים ערבים במחוז הצפון נגדם הוגש כתב אישום נכון ל-13 באוגוסט 2021, לשישה בלבד היה עבר פלילי. חלק מבעלי העסקים היהודים התלוננו שהפורעים היו אנשים שהם מכירים וכי שכניהם התעלמו. תחנת הרכבת בעיר הושחתה ומכוניות שחנו בסמוך הועלו באש.

מרדכי כץ תושב העיר נתקל בחבורה של ערבים שהחלו לבצע בו לינץ', להכות ולבעוט בו בזמן שהם משתמשים באבנים גדולות ובמוטות ברזל, בהמשך הוא איבד את הכרתו ונראה כמת. רב פקד משה שלי ששהה כמאה מטרים מהאירוע רץ לכיוונו של מרדכי תוך כדי שהוא חוטף אבנים מהגגות והחצרות. על מנת לעצור את ההמון הוא ירה באוויר. למרדכי היו סדקים בגולגולת ובעמוד השדרה ובנוסף שבר את ידיו. אלעד ברזילי, מחנך בתיכון דתי אמית קנדי בעכו, פיקח על חלק מתלמידיו מכיתה י"ב שיצאו להפגנה שיצאה משיכוני המזרח, רץ לסייע גם הוא למרדכי, הותקף על ידי ההמון, חטף אבנים ונפצע אנושות מסלע שפגע בראשו ושככל הנראה הושלך ממרפסת גבוהה. לאחר שיקום ארוך שנמשך מספר חודשים, נותר אלעד עם אפאזיה (שתקת) בדיבור בשל פגיעה מוחית.

בהמשך הערב סמוך לשעה 21:00 הותקף קשות מור ג'נשווילי בסמוך לבית אימו שם התגודדו לטענתו מאות ערבים במחסום שעשה סלקציה בין ערבים ליהודים, כאשר הם זיהו דגל ישראל ברכבו הם החלו לרגום את הרכב באבנים. לבסוף, הוא איבד שליטה על הרכב ויצא ממנו ואז התחיל הלינץ' במהלכו הוא הותקף ונדקר בסכינים והושלכו לעברו בלוקים. בנובמבר 2022, גזר בית המשפט על אחד ממבצעי הלינץ', אדהם בשיר, 10 שנות מאסר ופיצוי כספי בסך 150 אלף ש"ח.

קיריל רבינוביץ', פקח עירוני בעכו האחראי על מחוז העתיקה גונן בגופו על עסקי יהודים בבזאר הטורקי וניסה למנוע את הביזה כשעשרות ערבים החלו לתקוף אותו.

חלק מחלונות בניין העירייה נופצו על ידי לפחות עשרות ערבים. ברמקול המואזין של מסגד אל ג'זאר נשמעו קריאות אלימות להתעמת אל מול ה"מתנחלים".

בשל המצב הביטחוני הרגיש, הוחלט להשבית את הלימודים למחרת.

במהלך הלילה נעצרו לפחות 85 ערבים.

### 13 במאי

במהלך הבוקר הוצת כליל בעתיקה מרכז השימור הבינלאומי על ידי ערבים השייך לרשות העתיקות אשר בסיוע עיריית רומא, המבנה היה מתקופת המאה ה-19. כוחות כיבוי אש סירבו בתחילה להגיע למקום מחשש לביטחונם האישי.

חבורה של עשרות נערים יהודים התקרבה לישיבת ההסדר בשיכוני המזרח, בישיבה חששו שמדובר בחדירה של ערבים וירו. האירוע הסתיים ללא נפגעים בנפש או רכוש. ייתכן כי חלק מהנערים הם יהודים מארגון "לה פמיליה".

כמו כן פעילי "לה פמיליה" השליכו אבנים על חנויות בבעלות תושבים ערבים, באזור הקניון הישן בעיר. משהבחינו בעיתונאים, ניסו להשליך לעברם אבנים גם כן. מוקדם יותר שיגרו ערבים זיקוקים בשכונת וולפסון, ושוטרים הגיבו ברימוני הלם, בירי כדורי ספוג ובגז מדמיע. בד בבד התפרעו יהודים במכולת של ערבים ונבלמו כעבור זמן קצר.

במהלך הלילה תושב ערבי מהעיר העתיקה ביצע ירי לעבר כוחות מג"ב בזמן פעילות מבצעית, השוטרים השיבו בירי ופצעו את החשוד באורח בינוני.

ראש העיר שמעון לנקרי קרא לתושבי העיר שלא לאפשר לילדיהם לצאת מהבית בימים הקרובים עד להחזרת השקט לעיר. במקביל, פלוגה נוספת ושלישית של מג"ב הגיעה לתגבר את העיר.

בהשחתה של תחנת הרכבת בעיר אמש נפגעו תשתיות וכבלי התקשורת לניהול תנועת הרכבות וככל הנראה בנוסף לסיבה זו המצב הביטחוני בעיר היה רגיש וזה גם השפיע על ההחלטה להפסיק את תנועת הרכבות בעכו החל מהבוקר.

בשל המצב הביטחוני הרגיש, הוחלט להשבית את הלימודים גם למחרת.

### 14 במאי

נשיא המדינה, ראובן ריבלין הגיע לביקור בעיר עכו במהלך כינוס של מנהיגי הציבור בעכו, רב העיר יוסף ישר ואנשי דת מוסלמים ונוצרים, במהלך הביקור אמר כי "עכו היא סמל לחיים משותפים עבור כל המדינה".

חלקים מהמרכז לתיאטרון בעכו אשר מנוהל על ידי יהודי וערבי נשרפו על ידי ערבים.

במהלך הצהריים של יום שישי היו עימותים בכניסה לעיר העתיקה בין כוחות מגב לתושבים הערבים. ייתכן כי העימותים היו בשל הודעה שהופצה לפיה המשטרה מתכוונת להיכנס למסגד אל ג'זאר שבעיר העתיקה, לא ברור עד כה אם להודעה זו היה תוקף.

במהלך פעילות מבצעית של המשטרה ושב"כ בערב נעצר תושב עכו בחשד להחזקת בקבוקי תבערה, כוורות זיקוקים ומסכת גז.

### 15 במאי

במהלך סוף השבוע המשיכה הביזה על ידי תושבי העתיקה המקומיים בסחורה שנותרה בחנויות הפרוצות. בתיעוד שעלו לרשתות החברתיות באותם ימים נראים ערבים ניגשים לחנויות הפרוצות ולוקחים את השלל. מתברר כי חלק מתושבי המקום ניצלו את הביזה וגנבו רכוש ממתנ"ס ערבי.

עשרות תושבי העיר העתיקה השתתפו במבצע ניקיון ברחובות העיר העתיקה, בין התושבים היו יהודים.

אירועים נקודתיים אחרים
----------------------

ב-16 במאי הסירה המשטרה את המחסומים בכניסה לעיר. באותו יום נערכה הפגנת תמיכה במדינת ישראל על ידי עשרות נערים ונערות יהודים בצומת מזרח עכו.

ב-17 במאי תחת הכותרת "מחבקים את כוחות הביטחון" חולקו דברי מתיקה ופינוקים לכוחות המתוגברים הפרושים ברחבי העיר עכו, זאת ביוזמה משותפת של עיריית עכו, גרעין אומץ עכו, גרעין ברכת אליהו, החברה למרכזים קהילתיים ופעילים חברתיים.

ב-18 במאי בשכונת וולפסון עשרות מטרים מהמקום בו בוצע הלינץ' על מור ג'נשווילי הונף דגל של הרשות הפלסטינית על אחד הבתים, האירוע גרר תגובות זועמות ברשתות החברתיות בעיר וכן בתוכנת המסרים וואטסאפ. מאוחר יותר פורסם כי הדגל הוסר על ידי שוטרים מתחנת עכו. באותו יום הצטרפו חלק מערביי עכו לשביתת הזעם וכלל העסקים בעתיקה נסגרו.

ב-19 במאי התקיימה פעילות בעיר העתיקה במסגרתה הביעו הזדהות עם העם הפלסטיני ועם תושבי עזה, מסגד אל אקצ'ה, שייח' ג'ראח ופלסטין, במהלכה המשתתפים הכינו יצירות הקשורות לזהות הפלסטינית והפריחו בלונים. הפעילות התקיימה גם באחד מבתי הספר בעיר. גם פעילות זו גררה ביקורת מתושבי העיר היהודים.

ב-20 במאי במהלך ביקורה של שרת התחבורה מירי רגב, אמר ראש העיר שמעון לנקרי כי בנמל עכו צריך פלוגה קבועה של מג"ב על מנת שהתושבים ירגישו בטוחים.

ב-25 במאי מספר תלמידים בני 11 באחד מבתי הספר היהודים בעיר הותקפו בצאתם מבית הספר על ידי שני ערבים רכובים על אופניים חשמליים. התוקפים, תושבי העיר, בהם בגיר בן 18 וקטין בן 16 נעצרו לאחר מספר שעות.

ב-31 במאי הושלכו סלעים ונופצו חלונות בתיכון 'אורט דרסקי', על פי הערכת המשטרה הרקע לאירוע לאומני.

מחאות לשחרור העצורים הערבים
---------------------------

ב-5 ביוני הפגינו עשרות ערבים מול תחנת המשטרה בעכו לשחרור העצורים הערבים.

ב-11 ביוני, כחודש לאחר פרוץ המהומות, התקיימה הפגנה בעיר העתיקה בקריאה לשחרור העצורים הערבים.

ב-16 באוגוסט התקיים מפגש תמיכה בין תושבים ומשפחות העצורים מהמהומות. הוועד למעקב אחר העצורים בעכו דרש לשחרר את העצורים ממבצע "שומר החומות", במהלך מפגש התמיכה נמסר כי בכלא יש עדיין 29 עצורים.

ב-21 באוגוסט התקיימה הפגנה נגד המשטרה ומשטרת ישראל לשחרור הנאשמים באירועי ההצתות, הביזה, ונדילזם, הלינץ' וההצתה בו נרצח אל"ם אבי הר אבן במהלך המהומות, בין הדוברים היה חה"כ סעיד אלחרומי ממפלגת רע"מ. אוהל מחאה הוקם על ידי 21 משפחות העצורים.

רוב הנאשמים נחקרו בשב"כ והם מצויים במעצר עד תום ההליכים כאסירים ביטחוניים בכלא מגידו בהמתנה למשפטם. המשפחות העבירו ביקורת על ועדת המעקב של ערביי ישראל, שלטענתם לא עושה מספיק כדי לתמוך בעצורים ולהביא לשחרורם. אחד מעורכי הדין סיפר במהלך העצרת כי פנה אל הרשות הפלסטינית ואל פלגים נוספים נוספים במאבק נגד מדינת ישראל ודרש מהם לפעול כדי שבכל עסקת שבויים עם ישראל, תהיינה דרישה לשחרור העצורים בעכו. לטענת עורך דינם, העצורים מימשו את זכותם להתנגד למדינה וכי הוא מצפה שהרשות הפלסטינית תראה בהם אסירים ביטחוניים שביצעו מעשי טרור נגד המדינה היהודית.

אחד מנפגעי הלינץ' טען כי קיבל איומים על חייו על ידי המשפחה של אחד העצורים שאמרה לו "נרצח אותך, מחבל". בתיעוד בבית המשפט נראה אחד מקרובי המשפחה של אחד העצורים צועק לעברו של מור "מחבל".

ב-3 בספטמבר התקיימה הפגנה בעכו במהלכה המפגינים נשאו דגלי פלסטין ואת תמונות העצורים.

השלכות כלכליות־תרבותיות
-----------------------

### חרם נגד ערבים, ויזמות נגדיות

במהלך ימי המהומות התנהל חרם מצד יהודים על עסקים של ערבים ובפרט על רשתות המזון בעיר ומחוצה לה, זאת בדומה להתנהלות התושבים במהומות בעכו בשנת 2008 אשר גרמו לפגיעה כלכלית קשה בסוחרים הערביים למשך תקופה ארוכה במהלכה הם פעלו רבות להחזרת התושבים היהודים. הודעות הופצו בפייסבוק ובווטסאפ וכללו את רשימות העסקים הערביים אותם יש להחרים כגון רשת דבאח ומאי מרקט.

החרם נמשך מספר חודשים ונכון לסוף אוגוסט 2021 רבים מהתושבים היהודים מעידים כי עדיין אינם רוכשים מערבים בעקבות האירועים או משתדלים להימנע מכך. הרעיון מאחורי אידיאל החרם הוא רצון להרתיע את הערבים כדי שישקלו מחדש האם לפתוח במהומות לאומניות נוספות, ואילו רכישה מהסוחרים הערבים תעודד אותם לא למנוע מהומות נוספת בעתיד.

במקביל, בימים שלאחר האירועים הופצו הודעות במגזר הערבי בעיר והסביבה הקוראות לחיזוק עסקים ערביים וכן פורסמו שמות עסקים שנותנים שירות בהם מוסכים של ערבים. התנועה האסלאמית פעלה לחיזוק הסוחרים הערביים על ידי הבאת תושבי חוץ. בהקשר לכך, במהלך תקופת הקורונה החליטה עיריית עכו ובתוכם ראש העיר שמעון לנקרי לסגור את החופים לתושבי חוץ, בהחלטה נאמר כי "עקב הזינוק שחל לאחרונה בשיעור תחלואת הקורונה במדינה בכלל ובעיר עכו בפרט, החליטה הערב מועצת העיר עכו פה אחד להחיל את תנאי התו הירוק על חופי הרחצה" ובהמשך נכתב "כמו כן, לא תתאפשר כניסת אוטובוסים של תושבים לא מחוסנים לחופי העיר". ההחלטה גררה ביקורת רבה מצד התושבים והסוחרים הערבים על גזענות וכן משני חברי מועצת מסיעת חד"ש שאיימו לפרוש מהקואליציה בטענה שההחלטה נובעת מהרצון למנוע מתושבי השטחים להגיע לעכו. לאחר שבמועצת העיר טענו כי יש ירידה בנתוני התחלואה הוחלט להסיר את הגדרות, אולם זמן קצר לאחר מכן הירידה התבררה כנקודתית ומהר חלה עלייה משמעותית בתחלואה ולכן ההחלטה נדחתה. בעקבות כך שני חברי המועצה מסיעת חד"ש מימשו את איומם ופרשו מהקואליציה של מועצת העיר.

### פסטיבל עכו

בדומה למהומות בעיר בשנת 2008 אשר הוביל לדחיית הפסטיבל במספר חודשים, עלתה השאלה מה עתידו של פסטיבל עכו. הנושא עלה לדיון סוער בקבוצת הפייסבוק המקומית. חלק מהתושבים השיבו כי יש לבטל את הפסטיבל, חלק אחר טען כי יש להתנות את קיומו של הפסטיבל בכך שהוא לא יתקיים בעיר העתיקה כמו בכל שנה מחשש לביטחונם של המשתתפים וכחלק מיוזמת החרם על העיר העתיקה, ואחרים טענו כי יש לקיים את הפסטיבל כרגיל. הפסטיבל התקיים לבסוף כמתוכנן במתכונת רגילה.

יוזמות סיוע מקומיות
-------------------

קמפיינים של תרומות נפתחו עבור שניים מנפגעי הלינץ' בעכו וזכו להצלחה רבה. למעלה מ-400 ספרי תהילים משותפים באינטרנט נקראו לרפואתו של אלעד. בנוסף נפתחו קמפיינים עבור חלק מבעלי העסקים היהודים.

קישורים חיצוניים
----------------

* "הכתובת על החומה", סרטו של כרמל לוצאטי על המהומות בעכו, שודר בתוכנית זמן אמת, עונה 5, פרק 13, סרטון באתר יוטיוב

הערות שוליים
------------

1. ↑  סיגל בן דוד, ‏"ככה לא מתנהגים בין שכנים": בערים המעורבות מספרים על הפגיעה במרקם החיים, באתר מעריב אונליין, 12 במאי 2021
2. ↑  אלברט לוי, עכו מצדיעה לירושלים, באתר עכונט, ‏04 במאי 2021
3. ↑  שמעון קקון kakon simon, זריקת אבנים על בית הספר נועם הרצוג, באתר הבמה הפתוחה בעכו, ‏10 במאי 2021
4. ↑  טליה בן אלישע, שב״כ ומשטרת ישראל פענחו חמישה אירועי טרור ואלימות קשה, באתר בלינקר, ‏20 במאי 2021
5. ↑  טליה בן אלישע, כתב אישום הוגש נגד 2 תושבי עכו בגין ירי לעבר שוטרים ויידוי אבנים, באתר בלינקר, ‏23 ביוני 2021
6. ↑   ציוץ של יאיר קראוס ברשת החברתית אקס (טוויטר), 06 ביוני 2021
7. 1 2   ציוץ של יאיר קראוס ברשת החברתית אקס (טוויטר), 16 במאי 2021
8. ↑  כיכר השבת, ‏תחנת הרכבת הוצתה בעכו: הרכבת שובשה, באתר כיכר השבת, 13 במאי 2021
9. ↑  אסף זגריזק, בגלל נזק בתחנת עכו: אין רכבות ישירות לנהריה וממנה, באתר ynet, 13 במאי 2021
10. ↑  דניאל סיריוטי, אבי הר אבן שנפגע בפרעות בעכו מת מפצעיו, באתר ישראל היום, 6 ביוני 2021
11. 1 2 3  יאיר קראוס, עבר לינץ' בעכו וחזר לזירת האירוע עם השוטר שהציל את חייו, באתר מקור ראשון, ‏04 ביולי 2021
12. ↑  אמיר בוחבוט‏, מחשש לתקיפות של ערבים: צה"ל אישר לחיילים לנוע בלבוש אזרחי, באתר וואלה!‏, 16 במאי 2021
13. ↑  יהושע בריינר, שלושה תושבי עכו הואשמו בלינץ' בנהג יהודי: הכו אותו קשות והציתו את רכבו, באתר הארץ, 24 ביוני 2021
14. ↑  יאיר קראוס, ‏מניעים גזעניים ושנאת יהודים: כתב אישום הוגש נגד פורע מעכו, בעיתון מקור ראשון, 9 ביוני 2021
15. ↑  משי ראובן, תמונת מצב פרעות עכו: 184 עצורים ושמונה כתבי אישום, באתר בלינקר, ‏09 ביוני 2021
16. 1 2  יאיר קראוס, ‏כמעט כל נאשמי שומר החומות – ללא רקע פלילי קודם, בעיתון מקור ראשון, 13 באוגוסט 2021
17. 1 2 3  אחיה ראב"ד, "ננער את האבק ונחזור למקום טוב יותר": בעכו העתיקה מנקים את השברים, ומקווים לטוב, באתר ynet, 22 במאי 2021
18. ↑   ציוץ של יאיר קראוס ברשת החברתית אקס (טוויטר), 13 במאי 2021
19. ↑  יאיר קראוס, ‏הפרעות בעכו: המלון שנשרף, המורה שהותקף והדו־קיום הקורס, בעיתון מקור ראשון, 16 במאי 2021
20. 1 2  אחיה ראב"ד, הפרעות בעכו: מלון נוסף הוצת ע"י ערבים, המשטרה לא נראתה במקום, באתר ynet, 13 במאי 2021
21. 1 2  שירי הדר, בעל מלון בעכו: "שרפו פה הכל. כוחות המשטרה יושבים מחוץ לעיר ושותים תה", באתר ynet, 13 במאי 2021
22. ↑  עמיקם חורש ואסתר חן ברזילי, גם בעכו: ירי בנשק חם לעבר שוטרים, באתר ynet, 02 באוקטובר 2000
23. ↑  מהומות בגליל: ערבים הציתו תחנת דלק, יהודים העלו חנויות באש, באתר וואלה!‏, 8 באוקטובר 2000
24. ↑  יוסי מזרחי, ‏ערב כיפור: מהומות בעכו, באתר ‏מאקו‏, 9 באוקטובר 2008
25. ↑  עלי ואקד, הג'יהאד: המהומות בעכו - הקדמה לאינתיפאדה, באתר ynet, 10 באוקטובר 2008
26. ↑  איתמר ענברי, חיזבאללה לערביי עכו: המשיכו בעימות עם הציונים, באתר nrg, ‏14 באוקטובר 2008
27. ↑  קובי מנדל‏, אישום: תכננו להשתמש באש חיה במהומות בעכו, באתר וואלה!‏, 8 באפריל 2010
28. ↑  רשימת צפי להפגנות בצפון היום, ‏11.05.2021
29. ↑   ציוץ של יאיר קראוס ברשת החברתית אקס (טוויטר), 23 במאי 2021
30. ↑   ציוץ של יאיר קראוס ברשת החברתית אקס (טוויטר), 10 ביוני 2021
31. ↑  הועדה העממית בעכו, ירושלים קוראת לך
32. ↑  אלברט לוי, כוחות משטרה פועלים כעת בכיכר התותח בעכו, באתר עכונט, ‏11 במאי 2021
33. ↑  תיעודים מהרשתות החברתיות על ההפגנה בכיכר התותח
34. ↑   ציוץ של יאיר קראוס ברשת החברתית אקס (טוויטר), 09 ביוני2021
35. ↑   ציוץ של חה"כ עידא תומא-סלימאן ברשת החברתית אקס (טוויטר), 07 ביוני 2021
36. ↑   ציוץ של יאיר קראוס ברשת החברתית אקס (טוויטר), 08 ביוני 2021
37. 1 2  יאיר כלפה, הח"כית הערבייה טוענת שהצילה את הנרצח; הכתב טוען אחר, ‏08 ביוני 2021
38. ↑   ציוץ של יאיר קראוס ברשת החברתית אקס (טוויטר), 08 ביוני 2021
39. ↑  אלי סניור, קובי נחשוני, גלעד כהן, רועי רובינשטיין, סיון חילאי, אחיה ראב"ד ודניאל סלאמה, בזמן מטח הרקטות הכבד: הפגנות והתפרעויות ברחבי הארץ, באתר ynet, 11 במאי 2021
40. ↑  רעות עוזיאל, ‏פרעות בעכו: שלושה מלונות נשרפו בעיר - אורח שישן בחדרו נפגע קשה משאיפת עשן, באתר ‏מאקו‏, 13 במאי 2021
41. ↑  פינוי אכסניה בעיר עכו, באתר צפון אחד, ‏11 במאי 2021
42. ↑  אלברט לוי, הצתת נקודת משטרה בעיר בעתיקה בעכו, באתר עכונט, ‏11 במאי 2021
43. ↑  מה אתה אומר על השוטר שדרסנו אותו?, באתר רוטר, ‏12 במאי 2021
44. ↑  , יוטיוב, ‏11 במאי 2021
45. 1 2   ציוץ של יאיר קראוס ברשת החברתית אקס (טוויטר), 16 במאי 2021
46. ↑  גבי שניידר, ההתפרעויות בעכו: כתבי אישום נגד שני תושבי העיר, באתר הידברות, ‏20 ביוני 2021
47. ↑  סירה עולה באש רחוק מהנמל, באתר יוטיוב, ‏11 במאי 2021
48. ↑  דורון סולומון, מסע הרס: הפורעים הוציאו יאכטות של יהודים, בזזו והציתו אותן בים, באתר ynet, ‏30 במאי 2021
49. ↑  מוחמד סאלם, תגובתו של שייח עכו, ‏12 במאי 2021
50. ↑   ציוץ של יאיר קראוס ברשת החברתית אקס (טוויטר), 12 במאי 2021
51. ↑  אתר למנויים בלבד יהונתן ליס, נתניהו: ההתפרעויות בערים המעורבות מזכירות מראות מהעבר של עמנו, באתר הארץ, 12 במאי 2021
52. 1 2  הוועדה העממית בעכו, התייחסות לאירועים - בתגובות ההודעה שפורסמה גם בעברית
53. ↑  הבהרה: לא נמצא הוכחה לכך באמצעי התקשורת ולכן לא ידוע אם זה קרה. לעומת זאת, עלו טענות רבות של תושבי העיר בקבוצת הפייסבוק הבמה הפתוחה בעכו שביקשו מהתושבים הערבים להתייחס לאירועים עוד לפני שהם פרצו ב-11 במאי וההודעות לא זכו למענה.
54. ↑  קטטה המונית בין יהודים וערבים בעכו; פצוע אנוש במקום, באתר חמ"ל, ‏12 במאי 2021
55. ↑   ציוץ של יאיר קראוס ברשת החברתית אקס (טוויטר), 12 במאי 2021
56. ↑   ציוץ של יאיר קראוס ברשת החברתית אקס (טוויטר), 12 במאי 2021
57. 1 2   ציוץ של יאיר קראוס ברשת החברתית אקס (טוויטר), 12 במאי 2021
58. ↑  השר אוחנה שוקל להכריז מצב חירום על עכו, באתר גלצ, ‏12 במאי 2021
59. ↑  יאיר קראוס, "ציפיתי ששכניי הערבים יגנו עליי מהפורעים", באתר מקור ראשון, ‏25 ביוני 2021
60. ↑  ארבעה רכבים הוצתו בסמוך לתחנת הרכבת, באתר wen, ‏13 במאי 2021
61. ↑  תחנת הרכבת הוצתה בעכו: הרכבת שובשה, ‏13 במאי 2021
62. ↑  תיעוד ניסיון הלינץ במרדכי כץ בעכו בזמן מבצע שומר החומות, באתר ynet, ‏21 ביוני 2021
63. ↑  "התרסקתי על הכביש וחיכיתי לבעיטות": פצוע מהלינץ' בעכו משחזר את רגעי האימה, באתר כאן חדשות
64. ↑  חיים טוויל, הפצוע: "לעשות הכל שדבר כזה לא יחזור" • צפו: תיעוד חדש מהלינץ’, באתר חרדים10, ‏21 ביוני 2021
65. ↑  ריקי רט, "אני יודע שלא אחזור להיות אלעד שהייתי", באתר מקור ראשון, ‏06 בספטמבר 2021
66. ↑  גדעון אוקו, ‏ניצול הלינץ' בעכו: "חשבתי שאני לא אצא משם בחיים", באתר ‏מאקו‏, 14 במאי 2021
67. ↑  מור ג'נשוילי, ליל הדמים בעכו, באתר הבמה הפתוחה בעכו, ‏17 באוגוסט 2021
68. 1 2  אחיה ראב"ד, ניצל מלינץ' בעכו: "נפלתי והתחילו לדקור, חשבתי שלא אצא מזה בחיים", באתר ynet, 13 במאי 2021
69. ↑  אדר גיציס, ‏10 שנות מאסר לאדהם בשיר, שהשתתף בלינץ' במור ג'אנאשווילי בעכו ב"שומר החומות", באתר ‏מאקו‏, 28 בנובמבר 2022
70. ↑  אתר למנויים בלבד בר פלג, חודש אחרי, איפה עומדת חקירת 34 תקיפות קבוצתיות שבוצעו ברחבי ישראל, באתר הארץ, 20 ביוני 2021
71. ↑  יאיר קראוס, קיריל פונה לבית החולים בנהריה עם חבלת ראש, באתר מקור ראשון, ‏13 במאי 2021
72. ↑  הפקח קיריל רבינוביץ' שהותקף על ידי ערבים, באתר עיריית עכו, ‏14 במאי 2021
73. ↑   ציוץ של רדואן אחרס ברשת החברתית אקס (טוויטר), 12 במאי 2021
74. 1 2  עיריית עכו, בעמוד הפייסבוק של עיריית עכו
75. ↑  אתר למנויים בלבד עופר אדרת, בהתפרעויות בלוד ובעכו נהרסו סמלים לשימור המורשת העתיקה בישראל, באתר הארץ, 14 במאי 2021
76. ↑   ציוץ של יאיר קראוס ברשת החברתית אקס (טוויטר), 23 במאי 2021
77. ↑  אתר למנויים בלבד יהושע בריינר, גם הלילה יהודים וערבים תקפו זה את זה ברחבי הארץ, חייל בן 19 נפצע קשה ביפו, באתר הארץ, 13 במאי 2021
78. ↑  יואב איתיאל, עכו: המשטרה עצרה הלילה תושב בחשד שירה לעבר שוטרים במהלך פעילות מבצעית, באתר חמ"ל, ‏13 במאי 2021
79. ↑  אחיה ראב"ד, ראש העיר עכו לתושבים: "אל תאפשרו לילדים לצאת מהבית בימים הקרובים", באתר ynet, 13 במאי 2021
80. ↑  אתר למנויים בלבד אסנת ניר, בגלל המצב הביטחוני: אין רכבות בדרום ובאזור עכו, באתר TheMarker‏, 13 במאי 2021
81. ↑  נזקים בתחנת הרכבת בעכו, באתר חמ"ל, ‏13 במאי 2021
82. ↑  קים לוי, נשיא המדינה בביקור בעכו: "עכו היא סמל לחיים משותפים עבור כל המדינה", באתר בלינקר, ‏14 במאי 2021
83. ↑  שגיא בן נון‏, מתפרעים ערבים הציתו אש סמוך לתיאטרון עכו: "יום שחור לתרבות. זה עצוב ונורא", באתר וואלה!‏, 15 במאי 2021
84. ↑  רן בוקר, פורעים ערבים שרפו חלקים מהמרכז לתיאטרון בעכו: "תחושה קשה ועצב גדול", באתר ynet, 14 במאי 2021
85. ↑  שוב עימותים בעכו בין הערבים לכוחות המשטרה, ‏14 במאי 2021
86. ↑  עימותים בין ערבים לכוחות המשטרה בעכו, ‏14 במאי 2021
87. ↑  מהאסין נאצר, עכו: קריאת מצוקה באמצעות רמקולים להגנה על מסגד אל-ג'זאר והעיר העתיקה, באתר אלערב, ‏14 במאי 2021
88. ↑  תושב עכו בן 24, נעצר אמש בחשד להחזקת בקבוקי תבערה וכוורות זיקוקים, באתר חמ"ל, ‏14 במאי 2021
89. ↑  אלי ברק, ערבים בזזו הלילה חנויות בעיר העתיקה, באתר חמ"ל, ‏14 במאי 2021
90. 1 2   ציוץ של יאיר קראוס ברשת החברתית אקס (טוויטר), 18 במאי 2021
91. 1 2  יאיר קראוס, "ליהודים בעכו יהיה קשה לחזור ולפרנס את הערבים", באתר מקור ראשון, ‏23 במאי 2021
92. ↑   ציוץ של יאיר קראוס ברשת החברתית אקס (טוויטר), 23 במאי 2021
93. ↑  צפו: עכו: תושבים יהודים וערבים ניקו את מרכז העיר העתיקה לאחר הצתת התיאטרון, באתר דבר העובדים בארץ ישראל, 15 במאי 2021
94. ↑  שמעון קקון kakon simon, מנקים את עכו לקראת הרגעה, באתר הבמה הפתוחה בעכו, ‏15 במאי 2021
95. ↑  מפגן תמיכה של בנות בצומת, באתר חמ"ל, ‏16 במאי 2021
96. ↑  תחת הכותרת מחבקים את כוחות הבטחון חולקו אמש דברי מתיקה ופינוקים לכוחות המתוגברים, באתר עיריית עכו, ‏17 במאי 2021
97. ↑  שמעון קקון kakon simon, דגל הרשות הפלסטינית מונף ללא בושה בשכונת וולפסון, באתר הבמה הפתוחה בעכו, ‏18 במאי 2021
98. ↑  אריק בנדר, המגזר הערבי שובת: "לאות הזדהות עם מסגד אל־אקצא", באתר מעריב, ‏18 במאי 2021
99. ↑  עכו: ילדי העיר נהנו מסדנת הציור והשיט בנמל עכו, באתר אקה-נט, ‏19 במאי 2021
100. 1 2  אופיר שושן, קמפיין בחברה הערבית בעכו, באתר הבמה הפתוחה בעכו, ‏21 במאי 2021
101. ↑   ציוץ של יאיר קראוס ברשת החברתית אקס (טוויטר), 19 במאי 2021
102. ↑  שרת התחבורה מירי רגב ביקרה בעיר עכו, באתר עיריית עכו, ‏20 במאי 2021
103. ↑  אביו של אחד התלמידים שהותקפו בעכו: "זה לא האירוע הראשון, המשטרה לא תעזור", באתר מעריב אונליין, 26 במאי 2021
104. ↑  אביאל ויצמן, נעצרו הפורעים הערבים שתקפו ילדים בני 11 בעכו, באתר ערוץ 20, ‏25 במאי 2021
105. ↑   ציוץ של יאיר קראוס ברשת החברתית אקס (טוויטר), 01 ביוני 2021
106. ↑   ציוץ של יאיר קראוס ברשת החברתית אקס (טוויטר), 06 במאי 2021
107. ↑  שמעון קקון kakon simon, הפגנה וקריאה לשחרור עצורי הפרעות מתקיימת בעיר העתיקה בעכו, באתר הבמה הפתוחה בעכו, ‏11 ביוני 2021
108. ↑  קובי הרצשטרק, צפו: הפגנה בעכו העתיקה בתביעה לשחרור החשודים בהשתתפות בהתפרעויות בעכו ממעצר, באתר בלינקר
109. ↑  אלברט לוי, הוועד למעקב אחר עצורים בעכו, דורש לשחרר עצורים ממבצע "שומר החומות", באתר עכונט, ‏16 באוגוסט 2021
110. ↑  יואב איתיאל‏, תהלוכת לפידים בעכו במחאה על מעצר ערבים בערים המעורבות, באתר וואלה!‏, 23 באוגוסט 2021
111. ↑  יאיר קראוס, בעכו דורשים מחמאס: הכניסו את עצורי הפרעות לעסקאות שבויים, באתר מקור ראשון, ‏15 באוגוסט 2021
112. ↑  יואב איתיאל‏, קורבן לינץ' בעכו טוען: משפחות התוקפים איימו עלי בתוך ביהמ"ש: "נרצח אותך, מחבל", באתר וואלה!‏, 29 ביוני 2021
113. ↑  עכו: מחאת לפידים מסיבית בעיר העתיקה בסולידריות עם עצורי האירועים האחרונים, באתר akkanet, ‏03 בספטמבר 2021
114. ↑  אחיה ראב"ד, יוזמה בעכו: חרם על הסוחרים הערבים, באתר ynet, 10 באוקטובר 2008
115. ↑  שמעון איפרגן, בעכו אין הפסקת אש: "היינו על גג העולם וברגע אחד לא נשאר מזה כלום", באתר מאקו, ‏28 במאי 2021
116. ↑  עומר כביר, גל עכור של אלימות ושנאה שוטף את הרשתות החברתיות, באתר כלכליסט, ‏16 במאי 2021
117. ↑  אייל לוי, ‏אחרי שהדי המהומות שככו, "דו קיום" הוא עדיין משהו שאפשר לדבר עליו?, באתר מעריב אונליין, 31 במאי 2021
118. ↑  יאיר קראוס, קן פרעות: בעכו מנסים להתאושש ולהבין איך חוזרים לחיות יחד, באתר מקור ראשון, ‏04 ביוני 2021
119. ↑  דיאא חאג׳, יחיאינאל ג'בארין, בתגובה לקריאות לחרם, בחברה הערבית ציינו את ״שבוע הכלכלה הלאומית הפלסטינית״, באתר הארץ, ‏12 ביוני 2021
120. ↑  מהאסין נאצר, חוסר שביעות רצון גדול בעכו לאחר החלטת העירייה לסגור את חוף ארגמן לאנשים מהגדה המערבית ומירושלים, באתר אלערב, ‏07 באוגוסט 2021
121. ↑  בכר זועבי, עיריית עכו תסיר את הגדר בחוף, סיעת חד"ש לא תפרוש, ‏10 באוגוסט 2021
122. ↑  בכר זועבי, עכו סוגרת את החוף בפני פלסטינים מהגדה "בגלל הקורונה", באתר שיחה מקומית, ‏05 באוגוסט 2021
123. ↑  פסטיבל עכו 2008, באתר האתר הרשמי של פסטיבל עכו (ארכיון)
124. ↑  שמעון קקון, לקיים או לא לקיים את הפסטיבל?, באתר הבמה הפתוחה בעכו, ‏1 ביוני 2021
125. ↑  ספיר לוי‏, פסטיבל עכו 2021 חוזר מהזום לרחבי העיר: "מסייע לאמנים להגשים חלומות", באתר וואלה!‏, 25 ביולי 2021
126. ↑  יואב איתיאל‏, לא למדו מאסון מירון: פסטיבל עכו נפתח ללא אישורי כבאות והצלה, באתר וואלה!‏, 22 בספטמבר 2021
127. ↑  ניצול הלינץ' בעכו זקוק לנו, באתר ערוץ 7, ‏14 במאי 2021
128. ↑  מור עבר לינץ׳ וזקוק לנו, באתר ערוץ 7, ‏16 במאי 2021
129. ↑  קריאת תהילים משותפת לרפואת אלעד
130. ↑  עיריית עכו עומדת לצידם של בעלי העסקים הקטנים, באתר עיריית עכו, ‏04 ביוני 2021

| הסכסוך הישראלי-פלסטיני בשנות ה-20 של המאה ה-21 |
| --- |
| מבצעים צבאיים | שומר החומות • הלחימה ברצועת עזה בין מבצע שומר החומות למלחמת חרבות ברזל • שובר גלים • עלות השחר • מגן וחץ • בית וגן • **מלחמת חרבות ברזל** |
| עימותים ב-2023 | העימות בג'נין (ינואר) • המבצע בקסבה של שכם • העימות בג'נין (יוני) • **מתקפת הפתע על ישראל** • העימות במחנה הפליטים נור א-שמס |
| פיגועים, מהומות ואירועים נוספים | 

|  |  |
| --- | --- |
| 2020 | רצח אסתר הורגן • רצח שי אוחיון • פרשת מותו של אהוביה סנדק |
| 2021 | המהומות בישראל (ירושלים • לוד • עכו • בת ים • חיפה) • פיגוע הירי בצומת תפוח • פיגוע הירי בשער השלשלת • פיגוע הירי בחומש |
| 2022 | פיגוע הדקירה בשכונת ארמון הנציב • הפיגוע המשולב בבאר שבע • פיגוע הירי בחדרה • פיגוע הירי בבני ברק • פיגוע הירי ברחוב דיזנגוף • מהומות הר הבית • פיגוע הירי באריאל • הפיגוע באלעד • פרשת מותה של שירין אבו עאקלה • נפילת נעם רז • רצח שולמית רחל עובדיה • הפיגוע במחסום שועפאט • פיגוע הירי ליד שבי שומרון • הפיגוע בפונדוק • פיגוע הירי ליד גבעת האבות • הפיגוע באזור התעשייה אריאל • חטיפת טירן פרו • הפיגוע הכפול בירושלים |
| 2023 | פיגוע הירי בנווה יעקב • פיגוע הדריסה בשכונת רמות • הפיגוע במחסום שועפאט • פיגוע הירי בחווארה (פברואר) • המהומות בחווארה • פיגוע הירי בצומת בית הערבה • פיגוע הירי ברחוב דיזנגוף • הפיגוע בצומת מגידו • מהומות הר הבית • פיגוע הירי בצומת חמרה • פיגוע הדריסה בפארק צ'ארלס קלור • הפיגוע בחרמש • פיגוע הירי בגבול ישראל–מצרים • פיגוע הירי בתחנת הדלק בעלי • הפיגוע המשולב בשכונת נאות אפקה • פיגוע הירי ליד קדומים • העימות בבורקה • פיגוע הירי במרכז תל אביב • פיגוע הירי בחווארה (אוגוסט) • פיגוע הירי בצומת הכבשים • פיגוע הדריסה במחסום מכבים • קרב זיקים • קרב ארז • הטבח במסיבת הטבע ליד רעים • קרב שדרות • הטבח בקיבוץ בארי • הטבח ביכיני • הטבח באופקים • הטבח בנתיב העשרה • הטבח בכפר עזה • הטבח בחולית • הטבח בניר עוז • הטבח בנחל עוז • קרב עין השלושה • קרב קיבוץ מגן • קרב עלומים • קרב סופה • קרב ניר עם • קרב יתד • קרב מחנה רעים • קרב פרי גן • קרב קיבוץ מגן • קרב כרם שלום • מתקפת הפתע על ישראל (2023) • טבח הגמלאים בשדרות • החטיפה לעזה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים |
| 2024 | הפיגוע בוואדי חרמיה • הפיגוע המשולב ברעננה |

 |